
PROME MINISTER EVELYN WEVER-CROES | 


“ТА LAMENTA CU PARLAMENTARIONAN 
NO A HACI E PREGUNTANAN DI RWZI 
MIENTRAS CU EXPERTONAN TABATEY” 


Den total, Gabinete Wever - Croes a pone 6.2 miyon florin 
disponibel pa atende cu e problemanan na e planta. E suma 
aki tabata net e pleister cu tabata necesario pa atende cu e 
urgencia, y aworaki tin cu bay pa e siguiente fase cual ta un 
solucion structural. 

Prome Minister concluyendo a bisa, cu ta contento cu e maneho 
ta den man di un Minister cu por dedica mas tempo na dje cual 
ta Minister encaraga cu naturalesa. 


Un Openbare Bijeenkomst ta un ‘tool’ hopi importante. 

Como Parlamentario bo tin e oportunidad aki pa haci pregunta 
na un experto pa despues por saca un conclusion. Prome 
Minister Evelyn Wever - Croes e siman aki den Parlamento, a 
cuestiona e meta di algun Parlamentario cu no ta haci uzo di e 
oportunidad aki pa haci pregunta, specialmente ora cu ta trata 
preguntanan tecnico. 


PROGRAMA 
SPECIAL 


Premier Wever - Croes a splica cu e prome biaha cu a tende 
di e magnitud di e problema di Rioolwaterzuiveringsinstallaties 
(RWZI), tabata na 2018 ora cu ex Minister Otmar Oduber a 
presenta esaki den Conseho di Minister. E ex mandatario a 


haci peticion pa 1.8 miyon florin pa e matencionnan necesario Ministerio di Asuntonan General, 

por tuma luga paso financieramente mucho mas cu esey no Innovacion, Organisacion Gubernamental, 
tabatin. Infrastructura y Planificacion Teritorial 
ʻE otro momento cu a tende bek di e situacion ta na fin di Evelyn Wever- Croes 


2020 unabes cu mi tabata encarga cu e Ministerio aki. E 
; 9 : ! мир DIAHUEBS, 5 FEBRUARI 

momento ey a pone 3.6 miyon florin disponibel pa por sigui 

haci trabounan di mantencion necesario. Tambe a pone 830 

mil florin acerca recientemente, pa sigui haci trabounan di ЕЈ 

mantencion necesario mientras си ta wardando гіра e solucion CANAL 13 CANAL 22 GABINETE WEVER-CROES 
z f i "ae à 7.15 PM 8.30 PM 7.15 PM 

grandi cu tin cu tuma luga,’ Prome Minister a splica. 

Prome Minister Evelyn Wever-Croes: 

AAD DIABIER! 


А pesar cu Gobierno а pidi ра warda riba resultado di 
reunion, sindicatonan a dicidi di bay den accion 

‘Mi tin un aprecio y un admiracion enorme pa tur empleado 
publico y semi publico cu durante casi dos aña a sacrifica 
parti di nan entrada,’ Prome Minister Evelyn Wever - Croes 
a expresa. Banda esaki y respetando derecho di trahadonan 
di haya salario y di manifesta, tin tambe e condicionnan cu 
Hulanda a impone riba Aruba. Cual ta haci cu aworaki Gobierno 
lamentablemente no por duna e 12.6% bek. Diabierna awo lo 
trata e tema aki cu ta un peticion di Aruba den Rijksministerraad. 


RIJKSMINISTERRAAD DIABIERNA AWO 

Prome Minister Wever - Croes ta splica cu Aruba a pidi Hulanda 
pa e aña aki 2022, stop e cortamento di 12.6% y asina tur 
hende bay bek na salario di 100%. E peticion ey ta diabierna 
awo riba agenda. 

Pa e motibo aki mediador a pidi sindicatonan dialuna pa 
no tuma accion e siman aki y warda diabierna pa wak kico 
Rijksministerraad ta bisa. A pesar di esaki, toch sindicatonan a 
tuma e decision pa bay den accion, cual Gobierno ta respeta, 
Prome Minister a bisa. 

Gobierno na su turno si ta warda wak kico ta pasa diabierna 
den Rijksministerraad pa wak kico lo bira e siguiente paso. 
Si Hulanda bisa cu si por stop e recorte, eorey ta cla. Pero si 
Hulanda bisa cu no, lo protesta e decision aki. E otro opcion ta, 
cu Hulanda por bisa algo “їп between’, y den e caso aki lo sigui 
insisti pa haya un contesta concreto di Hulanda. Si Hulanda 
bisa cu no por awo, ta compronde pasobra pa e proximo 6 
lunanan sigur ainda Aruba ta depende di sosten financiero di 

Hulanda (segun proyeccionnan). Den e proyeccionnan no a 
tene cuenta cu Omicron cual a haci un efecto riba Aruba y 
en realidad pa luna di januari, Aruba a perde entre 20-25% di 
locual a kere cu lo haya. 


FINANCIAMENTO DI HULANDA TA NECESARIO PA PAGA 
EMPLEADONAN PUBLICO 

Premier Wever - Croes ta reacciona riba algun expresionnan 
den comunidad manera: ‘No worry cu Hulanda, djis paga 
empleadonan publico.’ 

E contesta ta cu esaki no por pasobra no tin e placa. Ta Hulanda 
mester duna Aruba e placa pa por paga empleadonan publico 
nan salario. Pues no por bisa cu no ta cumpli cu e condicion 
pasobra eorey no por paga e salarionan di polis, esnan cu ta 
traha den salud, enseñansa entre otro. 


Finalisando Prome Minster a enfatisa cu ta reconoce cu e 
situacion ta dificil y tur hende ta cansa. Esaki ta e situacion 
paso e ta un condicion di Hulanda, pero lo sigui cu esfuersonan 
pa yega na un solucion. 


‘Nos ta compronde tur empleado publico incluyendo 
docentenan y ta reconoce e trabou extraordinario cu nan ta 
eherce. No djis dunando les, pero atendiendo cu entre otro 
problemanan social di muchanan y di famia y esey merece 
respet enorme. Derecho di docentenan ta un derecho sagrado 
y nos ta respeta esey.’ 

Diaranson mainta, Prome Minister Evelyn Wever-Croes, hunto 
cu Minister Rocco Tjon, Minister Geoffrey Wever, Minister 
Dangui Oduber y tambe Director di Aruba Ports Authority, Sr. 
Marc Figaroa, a firma un lease agreement' pa un edificio поро 
pa Maritiem Politie situa na APA. 


Prome Minister a cuminsa na gradici APA y Aruba Hospitality 
and Security Foundation (AHSF) pa yuda Gobierno e 
momentonan aki. 


Cuerpo di Maritieme Politie pa hopi tempo tabata ubica den 
edificionan menos adecua. Aworaki Gobierno ta presentando 
un solucion pa esaki y dentro di 6 luna lo tin facilidadnan mas 
adecua pa cuerpo policial por haci nan trabou na un forma 
ideal manera nan ta haciendo. 


Prome Minister ta gradici colega Minister Rocco Tjon y su 
ekipo pasobra esaki ta e tipo di solucionnan cu Gobierno tin 
cu busca y sigui busca. Aruba ta pasando den retonan grandi. 
Durante e acto di firmamento, Prome Minister a expresa: 


“Covid a dal nos hopi mas duro cu nos a kere y mientras 


nos ta purba lanta cabes y purba reconstrui nos pais dentro 
di e espacio limita financiero cu nos tin, tipo di solucionnan 
innovativo y practico den colaboracion y cooperacion asina, ta 
locual cu lo yuda nos pa nos sigui bay padilanti. 


Nos sa cu e 2 ultimo añanan tras di lomba tabata hopi dificil 
tambe pa agentenan di cuerpo policial. No solamente pa 
e sacrificionan financiero di salario pero tambe presion di 
trabou. Nos no por corehi tur cos aworaki, nos ta depende di 
sosten di likides di Hulanda dus nos mester sigui cumpli cu e 
condicionnan di Hulanda pero esey no kiermeen cu nos no 
por traha riba otro aspectonan pa mehora e ambiente di trabu 
di cada un empleado publico di pais Aruba, den caso aki di 
cuerpo policial. 


Mi ta gradici Minister Rocco Tjon y ful su ekipo cu ta sigui 
busca riba solucionnan apesar di tur e retonan y limitacionnan 
financiero, con nos por sigui mehora e calidad di bida di nos 
empleadonan publico tambe. Mi ta desea boso hopi exito den 
e trayecto nos dilanti y spera cu nos por cumpli cu esaki pa 
nos cuerpo policial na tempo y cu den 6 luna nos por wak un 
resultado bunita akinan”. 

ACTO DI VANDALISMO CONTRA NOS 
ECONOMIA TIN ATENCION DI GOBIERNO 
RIBA NIVELNAN DI MAS HALTO 


Den e ultimo dianan, a tuma luga varios acto di vandalismo i 
riba liñanan di Setar. Prome Minister Evelyn Wever-Croes a 
expresa cu esaki ta un situacion hopi serio pa motibo cu e 
ta afecta nos economia grandemente. Gobierno a pone tur 
recurso disponibel pa investigacionnan cu ta tumando luga pa 
asina haya sa kico a pasa y ken ta tras di e destruccionnan aki. 


Prome Minister a remarca cu esaki no ta un incidente pa 
comunidad di Aruba drenta panico pero si ta importante pa sa 
cu Gobierno tin atecion pa esaki na nivelnan di mas halto, y 
tin tur confiansa cu autoridadnan lo sa di yega na fondo di tur 
esaki pa asina por para e actonan malicio aki. 


Gobierno ta pidi comunidad di Aruba pa ta alerta y si mira 
cualkier cos cu ta sosode cu no ta normal, pa tuma contacto 
cu cuerpo policial a traves di tiplijnnan. 


Inversion den bo mes Gobierno di Aruba 
Inversion den nos economia 


Inversion den nos pais 


AÑA 


Creando oportunidad pa tur ciudadano! 


Aruba mester di nos tur! 

MINISTER XIOMARA MADURO 
Finansa y Cultura 


Departamento di Cultura Aruba (DCA) conhuntamente cu 
e Comision di Seyo Nacional di Artesania Aruba ta invita 
artesanonan pa haci entrega di tur material nobo cu NO tin 
Seyo Nacional di Artesania ainda. 


Dia 23 di februari 2022 lo tuma luga nos prome evaluacion 
pa e aña aki, caminda e comision ta bini hunto pa pasa riba 
tur e criterianan necesario relaciona cu e producto pa bini na 
remarca pa e Seyo Nacional di Aruba. 


Ta haci un yamada na e artesanonan pa entrega tur nan 
producto nobo no mas tarda cu dia 21 di februari 2022 prome 
cu merdia na oficina di DCA. 


E proceso di aplicacion ta tuma luga na Departamento di 
Cultura Aruba na John F. Kennedy Educational Center cu ta 
keda na Stadionweg # 37, Oranjestad Aruba, (retonde banda 
di Cas di Cultura). 

P'esaki mester *yena e formulario di aplicacion, *mester 
trece un identificacion valido, *un pasfoto, *como tambe un 
comprobante di adres. 


Pa mas informacion relaciona cu e Seyo Nacional di Artesania 
Aruba y tambe tocante e proceso di aplicacion, por fabor tuma 
contacto cu nos di DCA via telefon 582-2185. 


Criterianan pa bini na remarca di un Seyo Nacional di Artesania 
Aruba ta: 
e Mester ta traha na man. (Мо cu machine, pero cu herment 
manual 
senciyo). 
• Autentico, Diseño Original. 
• Consistencia den (ге-) produccion di diseño y modelo. 
e Grado di experticio (tradicional) den trahamento di e producto. 
* E producto mester ta traha na Aruba. 
e Grado di uzo di material local. 
“ Grado cu e producto ta refleha tecnicanan di artesania 


tradicional. 


Artesania ta un arte caminda cu creativdad den forma di e arte 
y cultura ta haya bida. Ban sigui enrikece y contribui na nos 
productonan artesanal local. Y aporta na nos industria creativo. 


Ta danki na nos artesanonan cu mas y mas nos tin obranan 
artistico local y di Aruba mes. 


Cultura nos mester bib'e. 

MINISTER XIOMARA MADURO A HIBA UN 
DISCURSO DI GRADICIMENTO RIBA 
“DIA INTERNACIONAL DI ADUANA" 


Dia 26 di januari riba ‘Dia Internacional di Aduana’, Minister 
Xiomara Maduro a hiba un discurso di gradicimento y a 
comparti un desayuno hunto cu e Cuerpo di Aduana pa 
conmemora e ocasion special aki. Den nomber di Gobierno di 
Aruba, Minister Maduro a felicita y gradici tur Aduanero y tur 
personal administrativo riba nan dia special. 


AMPLIA TRANSFORMACION DIGITAL 

Den e discurso Minister Maduro a trece dilanti cu tur aña World 
Customs Organization ta dedica un tema na e 'Dia Internacional 
di Aduana’ y е aña aki e tema ta “amplia e transformacion 
digital”. Esey ta nifica cu Cuerpo di Aduana rond mundo lo 
concentra pa uza y comparti mas data pa asina yuda otro mas 
tanto posibel. Awendia e rol di tecnologia ta masha crucial 
pa por mehora servicio, haci esaki mas eficiente y tambe pa 
locual ta hopi importante den trabou di Aduana, pa por detecta 
productonan illicito efectivamente. 


AÑA DI INVERSION Y OPORTUNIDAD 

Minister Maduro a indica cu Gobierno di Aruba a declara aña 
2022 como aña di inversion y oportunidad. Den caso di Aduana, 
Gobierno ta inverti den e estudio di personal pa amplia e 
capacidad di e Cuerpo di Aduana. E mandatario a informa cu lo 
sigui inverti den recurso humano di e Cuerpo pa e personal por 
adkiri mas conocemento, crea mas oportunidad pa progresa y 
brinda un miho servicio na nos comunidad. Alabes Gobierno ta 
bay inverti den e di tercer fase y mantencion di Asycuda pa por 
optimalisa e programa digital aki. 


MINISTER ТА GRADICI ADUANA PA E GRAN APORTE 
FINANCIERO NA PRESUPUESTO 2021 

Minister di Finansa ta gradici e personal completo di Aduana 
pa nan esfuerso y cooperacion brinda den e situacion actual 
di pandemia cu ainda nos ta confrontando. Minister Maduro 
ta gradici Aduana pa e gran aporte financiero na Presupuesto 
2021 di Pais Aruba. ‘Danki na boso esfuerso y boso dedicacion, 
Pais Aruba a ricibi mas fondo cu tabata presupuesta na 
invoerrechten y accijnzen den aña 2021. Esaki ta un aporte 
importante na e finansa y na bienestar general di Pais Aruba. 
Masha danki pa boso dedicacion.' 


Gabinete Wever - Croes] Y 

DANGUI ODUBER 


AKI 6 LUNA POLIS MARITIMO LO TIN UN 
EDIFICIO NOBO NA ARUBA PORTS AUTHORITY 


El 
#5 


Diaranson mainta den un conferencia di prensa Minister di 
Turismo y Salud Publico Sr. Dangui Oduber a anuncia cu 
lo bay haci un inversion den un edificio cu lo mester bira e 
edificio nobo di polis maritimo na APA. E inversion aki tabata 
posibel danki na e palabracion haci entre Ministerio di Husticia, 
Ministerio di Infrastructura, Ministerio di Economia y Aruba 
Ports Authority. Pa hopi tempo polis maritimo no tabata tin un 
lugar adecuado pa nan labora, nan trabou ta hopi importante 
pa nos waf y nos turismo segun Minister Oduber. 


Polis maritimo lo bay haya un localidad mas miho riba nos waf 
caminda nan por haci nan trabou mas mihor. Nan ta percura pa 
e seguridad di nos porta y frontera, polis maritimo ta importante 
tambe pa e cumplimento cu mester tin pa cu e “International 
Ship and Port Facility Security (ISPS) Code”. Esaki ta un 
regulacion hopi essencial pa e seguridad y proteccion di e 
barconan, e porta, e cargo y e tripulacion. Pesey e inversion 
aki ta di suma importancia y necesario, asina Minister Oduber 

Minister Oduber a splica cu pa hopi tempo polis maritimo no 
tabata tin un lugar adecuado pa nan haci nan trabou y pesey 
na momento cu e gobierno nobo a sinta e la acerca Minister 
di Husticia pa asina yega na palabracionnan concreto pa haci 
un mehoracion pa e facilidad di polis maritimo. Di e manera aki 
Minister Oduber ta cumpli tambe cu gobierno a decreta e aña 
aki como aña di inversion y Minister Oduber ta bay cumpli cu 
e inversion cuantioso. 


Finalmente Minister Dangui Oduber a gradici Minister Rocco 
Tjon, Director di APA Sr. Marc Figaroa y tambe Sr. Molina di 
Aruba Hotel and Security Foundation cu ta esnan cu ta bay 
pone e fondo disponibel pa cumpli cu e bunita proyecto aki. Aki 
6 luna Polis Maritimo lo tin nan edificio nobo caminda nan lo 
continua di haci e excelente trabou cu nan ta bin ta haciendo. 

Minister Dangui Oduber: 


ATA Y AHATA TA DUNA NAN SOSTEN NA E 
“ЕХІТ STRATEGY” С 


Diamars atardi Minister di Turismo y Salud Publico Sr. Dangui 
Oduber a reuni cu e CEO di ATA Sra. Ronella Croes y CEO di 
AHATA Sra. Tisa LaSorte. Den e reunion aki Minister Oduber 
y partnernan mas importante den turismo a comparti y discuti 
riba e “exit strategy” di e pandemia. E reunion tabata uno hopi 
productivo caminda ATA y AHATA a duna nan apoyo na e 
enfoke aki pa na un forma responsabel sali di e pandemia aki. 
E obhetivo principal ta pa en conhunto enfoka completamente 
riba recuperacion di Aruba su turismo. 


Manera ta conoci algun siman atras Minister Oduber den un 
conferencia di prensa a menciona cu na un manera responsabel 
Aruba lo mester sali di e pandemia, kita tur e medidanan y hiba 
un bida mas normal, Minister a yama esaki e “exit strategy”. 
Despues di e conferencia di prensa Minister a trece esaki 
dilanti den e Conseho di Minister y tambe na e Crisis Team, 
despues di deliberacionnan Crisis Team a bay di acuerdo pa 
Aruba Sali di e pandemia na un manera responsabel. 


Minister Oduber a haye di sumo importancia pa discuti e 
exit strategy cu ATA y AHATA mirando e hecho cu e luna di 
januari tabata malo pa nos turismo, esaki no a wordo premira 
mescos cu tampoco a premira e efectonan di e variante di 
Omicron. Pa e motibo aki Minister Oduber a dicidi di sinta cu 
e dos partnernan mas importante den e industria turistico. Di 
e manera aki mira kiko tur gobierno hunto cu su partnernan 
por haci pa por atrae mas bishitante den e temporada di “high 
season” aki. E temporada di “high season” ta sumamente 
importante pa e industria paso ta den e temporada aki tur e 
hotelnan, restaurantnan y tiendanan ta haci nan ganashi pa 
nan por cubri pa lunanan despues cu tin menos ocupacion 
segun Minister Oduber. 


UA KEDA PRESENTA 


Minister Oduber a sigui bisa cu Aruba ta bendiciona cu den 
temponan normal e ocupacion di e cambernan ta riba di 
85%. Naturalmente door di e pandemia Aruba a bay 20 aña 
atras, pero desde juni 2020 Aruba a cuminsa cu e proceso 
di recuperacion pero esaki ta bay gradualmente segun e 
mandatario. Den aña 2021 e proceso di recuperacion a bay 
hopi bon caminda a sera aña 2021 cu un recuperacion di nos 
turismo di 72% den comparacion cu aña 2019. Esaki sigur ta 
hopi remarcabel teniendo na cuenta cu e pandemia ainda tey 
presente. No obstante Aruba a demostra un resiliente enorme 
y a recupera na un manera formidabel. 


Durante e reunion cu ATA y AHATA a discuti tambe kiko ta e 
strategianan, flexibilisacionnan y kiko mas por wordo haci pa 
sigui flexibilisa y suavisa e medidanan. Esaki ta specialmente 
na nos aeropuerto pa asina nos facilita tur e turistanan cu ta 
bin Aruba. Pa haci e proceso aki uno mas facil pa e turista por 
drenta Aruba, segun Minister Oduber ya caba tin varios pais 
a tuma e pasonan aki y pesey e mandatario kier a scucha 
kiko ta e pensamento di ATA y AHATA riba e “exit strategy” aki. 
Ya caba a kita basta restriccion di e biaheronan americano. 
A cuminsa acepta e antigen test, a cambia e PCR test di 24 
ora pa 72 ora, a implementa tambe cu entrante 3 di februari 
e biahero americano cu tin un “booster shot” no mester haci 
ningun test mas na aeropuerto. Tur esaki Minister Oduber a 
haci pa stimula nos turismo pa asina Aruba ricibi mas turista. 
Finalmente Minister Oduber ta gradici tur e partnernan cu ta 
yuda y duna nan esfuerzo den proceso di recuperacion di nos 
turismo. 

MINISTER ROCCO TJON 


Husticia y Asuntonan Social 


PA ES 


Diaranson mainta, Minister di Husticia y Asuntonan Social 


Sr. Rocco Tjon conhuntamente cu coleganan di Gabinete 
Wever-Croes ІІ como tambe Director di APA Sr. Mark Figaroa 
a firma un “lease agreement” esta un “huurovereenkomst” pa 
asina por cuminsa cu renobacion y construccion pa loke ta e 
edificio nobo pa Polis Maritimo situa na Aruba Ports Authority 
(APA). Na mes momento a firma un acuerdo tambe cu Aruba 
Hotel 8 Security Foundation (AHSF) cu lo provee fondonan 
pa inversionnan cu mester tuma luga, mirando cu ta trata aki 
tambe di siguridad pa nos bishitantenan. Di e forma aki ta 
percura pa un miho condicion di trabou pa e agentenan cu ta 
situa na APA y asina reenforsando aun mas, e siguridad na 
nos fronteranan. 


[| 


Segun Minster Tjon, esaki ta un momento sumamente 
importante no solamente pa su Ministerio, pero tambe pa e 
personal di Polis Maritimo, cual pa hopi tempo caba ta trahando 
bou condicionnan inadecua. E ultimo lunanan, e ekipo a traha 
den un trailer, pues a bira tempo pa percura pa e condicionnan 
di trabou pa e departamento bira uno mas adecua. 


E departamento aki tin un balor sumamente agrega na e cadena 
hudicial pa loke ta eleva siguridad na nos frontera, pero tambe 
eleva siguridad pa nos turistanan cu ta bishita Aruba y pa e 
motibo ey tambe e inversionnan aki ta na su lugar. 

Continuacion A FIRMA UN “LEASE AGREEMENT” .... 


E Mandatario a expresa di ta sumamente agradecido na 
Aruba Hotel & Security Foundation (AHSF) cu a forma parti di 
e cooperacion pa e proyecto aki por bira un realidad. Tambe 
a gradici demas coleganan Ministers cu a aproba e proyecto 
aki, conhuntamente cu Aruba Ports Authority (APA) cu ta haci 
inversionnan necesario. Na final di dia, por inverti den material 
y den edificio, sinembargo, e recursonan mas valioso den un 
organisacion, y den e caso aki den Cuerpo Policial, semper ta 
e personal. 


Pa e motibo aki, e punto di mas importante, cual tambe tin 
e prioridadi di Ministerio di Husticia y Asuntonan Social, ta 
pa percura cu personal por traha den condicionnan adecua, 


como tambe percura pa nan tin e materialnan necesario pa 
por eherce nan trabou. Pa hopi tempo caba ta den proceso 
cu diferente plataformanan strategico, manera e “strategisch 
grensoverleg” caminda tur e diferente departamentonan cu 
tin un rol crucial pa eleva siguridad na nos fronteranan ta bin 
hunto. Sinembargo, na final di dia, e dedicacion di e coleganan 
cu ta haci e trabou “on the field” ta loke ta importante, pues 
e inversion aki sigur lo ta di balor agrega pa sigui motiva e 
coleganan tambe. 

ENDY CROES 


REUNIONNAN TA CONTINUA CU 
DIRECTIVANAN DI SCOL 


Diamars den oranan tempran di mainta Minister Endy Croes 
a reuni na Bureau Rampenbestrijding Aruba (BRA) cu 
directivanan di scol, Directie Wetgeving & Juridishe Zaken 
(DWJZ), Departamento Recurso Humano (DRH), Directie 
Financiën, Inspectie Onderwijs, Directie Onderwijs y Ministerio 
di Enseñansa pa hunto yega na un solucion sostenibel pa 
Enseñansa. 


Esaki ta plataforma number uno, cu minister Endy Croes a 
forma unda cu tur dies directivanan di scol ta participa den 
decisionnan y ideanan importante. Durante e reunion a trata 
e cuestion 12.6% unda e profesionalnan a duna un splicacion 
amplio unda nos ta para pa hunto nos busca un solucion pa sali 
di e impasse cu tin entre Gobierno, Sindicatonan y docentenan. 
E mandatario a sigui bisa cu e directivanan di scol a mustra 
nan aprecio pe reunion y nan preocupacion pa cu e situacion 
y a mustra cu nan tambe kier yuda pensa pa un of otro salida. 


“Еп conexion cu esey diaranson atardi nan lo reuni na JFK 
Education Center unda e Departamentonan di Gobierno lo 
presenta e cinco posibilidadnan cu Gobiero ta mira y tambe 
hunto cu e directivanan di scol lo construi otro modelnan pa 
despues bay bek na Sindicatonan y purba wak pa nos por 
yega na otro’, e mandatario a finalisa. 

UN DOÑO DI MASCOTA RESPONSABEL - 
KICO ESAKI TA SEGUN ABO? 


Ta un echo cu na Aruba nos tin asina hopi doño FEBRUARY 


iresponsabel, cu awe nos tin un problematica RESPONSIBLE 


grandisimo di cacho y pushi riba nos bunita 
isla. Berdad ta cu na Aruba nos tin doño di 
mascota responsabel tambe y ohala nos por 
tin hopi mas di nan. 


Como parti di e Plan Nacional pa atende cu e 
problematica di cacho riba caya, y en conexion 
cu luna di doño di mascota responsabel, e 
pagina riba Facebook Stima Mi Mascota kier 
enfoca riba algo positivo y reconoce tur esnan 
cu si ta doño responsabel. 


Pa esey nan a lansa special pa e luna aki, e 
campaña “Mi Mascota, Mi Privilegio!” y nan responsabilidad 
kier pidi comunidad di Aruba pa comparti cu Stima bo 

nan den comentario di e advertencianan di mascota! 

e campaña un potret di bo persona of di un 
ser keri dunando un mascota amor y nan ta 
spera cu bo ta logra captura tambe e amor cu 


e mascota ta duna e persona bek. FEBRUARY 


RESPONSIBLE 
PET OWNERS 


Ғ Stima Mi Mascota 


Pa tin un mascota ta un privilegio. E privilegio 
aki nunca no mag wordo percibi como un 
molester. Ta momento pa para keto un rato 
pa puntra bo mes si bo mascota ta haya e 
cuminda adecuado y balansa cu e mester 
haya. Tambe pa wak si e ta haya e cantidad 
di ehercicio necesario. Otro pregunta pa 
haci bo mes ta si bo ta hiba bo mascota 7 i 
veterinario solamente ora e ta malo so of toch MI 
regularmente pa su check-up. MASCOTA 
MI 
Bo mascota merece bo amor y lo debolbe bo PRIVILEGIO ! 
caricia cariñoso cu su amor incondicional. 


Te 


Ғ Stima Mi Mascota 

GLENBERT F. CROES 


REUNION DI EVALUACION DI E 
DESAROYONAN DEN ARUBA KIER TRAHA 


Recientemente Minister Glenbert Croes a reuni cu e 
programma manager di Aruba Kier Traha (AKT), Sra. Sabine 
de Groot kende na mes momento ta e consehero encarga cu 
Enseñansa pa Empleo na Bureau di Minister di Labor. 


Pa loke ta Aruba Kier Traha, e di 3 grupo di nos hendenan cu 
tabata riba FASE a cuminsa cu e curso di MindSet Reset. “Nos 
forma di contribui na e desaroyo personal y profesional di cada 
un pa di nos banda yuda sigura un reintegracion exitoso den 
nos mercado laboral”, ta Minister su vision riba e curso aki. Un 
total di 23 persona ta siguiendo e curso aki na Enseñansa pa 
Empleo. 


Durante e reunion Sra. De Groot a informa Minister di e 
desaroyonan den ЕРЕ, cu mientras tanto а гісірі mas di 1400 


inscripcion pa e diferente cursonan cu e departamento aki tin 
pa ofrece. 

E curso di Kleinvaarbewijs lo conoce un cambio cu lo wordo 
introduci bou auspicio di Directie Scheepvaart pa garantisa cu 
e curso ta cumpli cu normanan exigi pa dicho departamento. 
A informa Minister di e plannan pa expande e cantidad y 
diferente cursonan cu Enseñansa pa Empleo ta bay ofrece 
pa cumpli cu e demanda cu e mercado laboral ta exigi, como 
tambe tocante e maneho y necesidadnan diario pa por pone 
EPE completamente riba pia y operacional. 


Enseñansa pa Empleo tin tur atencion di e mandatario. 
Manera cu ya el a expresa na varios ocasion, “EPE ta di vital 
importancia pa por cumpli cu e meta di recapacitacion di nos 
hendenan pa por sigura un re-entrada den mercado laboral.” 

Minister Glenbert Croes: 


MARRIOT Y DPL LO TRAHA HUNTO PA PONE 
NOS HENDENAN NA TRABOU 


х 
“? 4 
LI 


Minister GlenbertCroes asostene un reunion cue departamento 
di Recurso Humano di Marriot cu a 'reach out' na su Ministerio 
pa ayudo pa motibo cu no ta logrando localmente pa yena tur 
e vacaturanan cu nan tin. 

Mirando e topico, e mandatario a dicidi di invita Departamento 
di Progreso Laboral kende ta e departamento encarga cu 
intermediacion laboral entre Sector Priva y buscado di trabou. 


E grito di e sector hotelero ta cu no ta haya suficiente hende 
pa traha. P.e. Marriot tin mas di 60 vacatura y no ta hayando 
trahado. Manera nos por corda, esaki recientemente tabata e 
yamada di AHATA tambe. Di parti di Ministerio nos ta motivando 
nos hendenan cu tabata riba FASE pa drenta bek nos mercado 
laboral. Por ta berdad cu e no ta e funcion cu bo ta desea, pero 


si cuminsa un caminda, por semper sigui crece den funcion 
dependiendo di bo propio iniciativa y dedicacion. Ta hopi 
historianan di exito di tin cu mester ta nos inspiracion pa trece 
e cambio den nos bida cu nos ta desea. Nos no mester keda 
enfoca riba e porta cera. Nos mester dirigi nos miras riba tur e 
oportunidadnan nos dilanti. 


E expresion “retreat for a better position” ta bin na mente unda 
cu tin biaha den bida nos mester dal un paar di stap atras pa 
despues sali na careda bay dilanti. Loke cu lo pusha bo pa 
logra mas y miho ta e compromiso cu bo mes, pa duna e miho 
di bo, pa logra e miho pa bo. 


Pa esunnan cu ta desea un trabou na Marriot, inscribi na DPL. 
Si bo no ta registra na DPL ainda, bo por registra via nan 
website www.dpl.aw .Click riba registracion y yena bo datonan 
pa por wordo inscribi como buscado di trabou. Si bo ta registra 
caba y ta interesa den un trabou na Marriot, manda un email na 
dpl.jobcenterMaruba.gov.aw. Permiti nos yuda bo y prepara 
bo. Marriot ta un compania tremendo como dunado di trabou, 
cu hopi bon beneficionan secundario pa su trahadornan cu 
ta brinda e oportunidad pa expande bo halanan y saca afo e 
miho di bo. 


Minister Glenbert Croes a compromete su mes di duna tur 
cooperacion na Marriot pa cumpli cu nan peticion pa ayudo y 
intervencion. “Nos lo cumpli cu Marriot pasobra Marriot na su 
turno tambe tin e responsabilidad di cumpli cu e demanda di 
duna nos turistanan, brindando e miho servicio posibel pa nan 
por regresa nan Pais bek cu un bunita recuerdo y experiencia 
di Aruba.” 

SECRETARIO DI ESTADO ALEXANDRA 
VAN HUFFELEN TA BISHITA PARTI 
CARIBENSE DI REINO 


Secretario di Estado Alexandra van Huffelen di Relacionnan 
den Reino ta haci un bishita di trabao di 10 te 24 di februari na 
Corsou, Boneiro, Aruba, Sint Maarten, Sint Eustatius y Saba. 


Durante e bishita pa cera conoci aki, e Secretario di Estado 
kier haña información tocante asuntonan cu ta importante pa e 
islanan manera siguridad di existencia, enseñansa, economia 
y cuido di naturalesa. Aparte di e encuentro- y consultanan 
oficial e kier topa particularmente tambe cu mas tanto habitante 
posiblel. 


Pa e motibo ey tin un programa varia cu espacio pa 
encuentronan cu habitante- y empresarionan. Secretario di 
Estado van Huffelen: “Mi prome contactonan digital tabata 
masha agradabel. Mi ta ansioso pa tene combersacionnan 
personal y pa cera conoci ampliamente cu e parti Caribense di 
nos Reino.” 


ARUBA 

Riba diamars 15 di februari e Secretario di Estado ta yega 
Aruba. Aki tin combersacionnan plania cu Gobernador, Promé 
Minister, Conseho di Minister y Presidente di Parlamento. Banda 
di esey e lo hiba combersacion cu director di Banco Central, 
representantenan di e sector turistico y mundo empresarial. 
Tambe lo tin encuentro cu personanan cu ta traha den cuido, 
tin un paseo artístico pa cera conoci cu artistanan, tin un bishita 
na fundación Casa Cuna riba agenda y tin un bishita na Parke 
Nacional Arikok. Banda di esey e Secretario di Estado ta papia 
hopi cu personanan cu pa medio di organisacionnan social ta 
traha pa Aruba. 


CORSOU 

Riba diahuebs 10 di februari e Secretario di Estado ta yega 
Corsou, unda e lo hiba combersacion cu Gobernador, Prome 
Minister, Conseho di Minister y Presidente di Parlamento. 
Tambe tin riba e programa un combersacion pa cera conoci 
cu e Comision di Reforma Nacional tocante e desaroyonan 
di mas aña. E Secretario di Estado ta realisa un bishita na e 
baraknan di stranheronan y ta bishita diferente bario riba e 
isla y ta topa cu habitante- y empresarionan eynan. Banda di 
esey tin un bishita na Plaza Bieu riba agenda. Ademas e ta ta 
bishita e Monumento di Tula y ta combersa eynan cu diferente 
persona riba pasado di sclavitud. 


BONEIRO 

Riba diadomingo 13 di februari e Secretario di Estado ta biaha 
pa Boneiro. Aya e ta papia cu Representante di Reino interino, 
Gezaghebber, Colegio Ehecutivo y Conseho Insular. Tambe e 
tin un combersacion cu e Dialogo Central y e ta bishita Plenchi 
di Trabou y ta papia eynan cu personanan cu ta risibi sosten 
eynan. Riba diamars 15 di februari e Secrerario di Estado ta 
bishita diferente sitio y ta topa cu personanan cu ta trahando 
riba asuntonan manera energía sostenibel, e problematica di 
pobresa y construccion di bibienda social. 


SINT MAARTEN 

Riba diahuebs 17 di februari e Secretario di Estado ta biaha di 
Aruba rumbo pa Sint Maarten, unda e ta papia cu Gobernador, 
Promé Minister, Conseho di Minister y Presidente di Parlamento, 
y cu representantenan di Organisacionnan No Gubernamental. 
Riba e mes dia aki, un bishita na Point Blanche ta riba e 
programa. Tambe tin consulta plania cu figuranan clave di e 
sector di turismo.Banda di esey e Secretario di Estado ta topa 
personanan cu a haña nan confronta cu problema despues 
di horcan Irma у tin un tour den cuadro di e reconstruccion. 
Tambe е ta presencia trabou di personal maskulino i femenino 
di Warda Costa. 


SINT EUSTATIUS 

Riba diadomingo 20 di februari e delegacion ta biaha na final 
di dia rumbo pa Sint Eustatius, unda e Secretario di Estado 
ta papia cu entre otro e Comisario di Gobierno y e Comisario 
di Gobierno interino, miembronan di Conseho Insular, un 
empresario hoben y STENAPA, St Eustatius National Parks 
Foundation. E ta bishita entre otro Fort Oranje, e parke solar, 
un sitio di acogida di mucha y un proyecto di construccion di 
bibienda social, pa tende aya di habitantenan kiko nan ta haña 
importante. 


SABA 

Riba diamars 22 di februari e Secretario di Estado ta yega 
Saba, unda e ta combersa cu Gezaghebber, Colegio 
Ehecutivo y Conseho Insular. Riba e programa tin entre otro 
combersacionnan cu un empresario hoben y diferente habitante 
tocante bida diario. Durante un tour riba e isla e siguiente dia, 
e Secretario di Estado ta bishita entre otro proyectonan di 
reciclahe, un hydroponics farm, haf (incl. ferry) y un scol. 


Durante e biahe lo sigui e reglanan di covid local. Tambe ta 
posibil cu ta adaptá e programa si e situacion ta rekeri esey. 


Riba diaranson 23 di februari Secretario di Estado Van Huffelen 
ta regresá Hulanda. 

Departamento di Salud Publico: 


UPDATE 2 DI FEBRUARI 2022 


Segun resumen di awe 91 persona a recupera y un total di 
62 caso nobo di COVID-19 a keda registra di cual 10 ta no- 
residente. E cifranan aki ta representa un ‘Positivity rate’ bou 
di nos residentenan di 31%. 

E cantidad di casonan activo di COVID-19 pa awe ta 259 y 
cantidad di fayecidonan relaciona cu COVID-19 ta 193. Datos 
ta ¡ilustra casonan nobo di COVID cu un averahe semanal di 


80 caso pa dia y un averahe di ‘Positivity rate’ semanal di 44% 
pa dia. 


Actualmente na Aruba tin 32 persona interna cu of debi na 
COVID di cual den ICU tin 3 persona y riba piso general tin 29. 
Na Colombia tin actualmente 6 persona den ICU y ninguno (0) 
riba piso general. 


2/2/2022 RESIDENTE NO-RESIDENTE 


10 


Casonan Nobo 
Activo 
Recupera 
Positivo 
Morto 


Vacuna 


Hospitalisa 
AUA 


ICU 


| VACUNA 

Ғіһа Тер di cada cuminda! 


Mantene un ordo den e cumindanan y fiha un ora pa cada un, 
lo yuda regula peso. Mantene un orario corecto di cuminda ta 
hopi importate pa mantene e metabolismo den perfecto 
condicion y activo 100x100. Tambe un bon rutina alimenticio 
ta constantemente yuda den e prevencion di numeroso trastor- 
no di e organismo manera diabetes y algun malesa cardiovas- 
cular. Regula ora di cada cuminda pa asina mantene bo mes sa- 
ludabel. Pa combati COVID-19 bo mester mantene bo salud y 
vacuna, ya cu ta comproba cu e vacuna tin un efectividad halto 
pa proteha bo y evita transmision. Ban uza tur 4 hermentnan 
cu nos tin pa caba cu e virus aki na nos isla! 


Ami si” 


Uza tapa boca 
paden di tur luga 


Laba man 
frecuentemente 


Mantene 1.5M 
minimo di distancia 

ÍNVERTI DEN BO MES, 


TA E MIHO INVERSION CU BO POR HACI. 
E TIN POCO RISICO Y 


TA GARANTISA RESULTADO GRANDI. 


Si 


